title: Решение на Бюрото на Европейския парламент от 29 март 2004 година за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политически партии на европейско равнище

text:
               4.3.2014

               BG

               Официален вестник на Европейския съюз

               C 63/1

      РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ

   от 29 март 2004 година (1)

   за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политически партии на европейско равнище
   2014/C 63/01
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за създаване на Европейската общност, и по-специално член 191 от него,
   като взе предвид Регламент (ЕО) № 2004/2003 на Европейския парламент и на Съвета от 4 ноември 2003 г. относно статута и финансирането на политически партии на европейско равнище (2), и по-специално член 9, параграф 1 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3) (Финансовия регламент) и Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (4) (Правилата за прилагане на Финансовия регламент),
   като взе предвид член 23, параграф 11 от Правилника за дейността на Европейския парламент,
   като има предвид, че:

               (1)

               Необходимо е да се определят условията и редът за отпускането и управлението на безвъзмездни средства, предназначени да допринасят за финансирането на политическите партии на европейско равнище (партиите) и на политическите фондации на европейско равнище (фондациите).

               (2)

               Финансовото подпомагане за партиите и за фондациите на европейско равнище представлява оперативни безвъзмездни средства по смисъла на член 121 от Финансовия регламент.

               (3)

               Финансовото подпомагане за фондациите се явява допълващо финансовото подпомагане за партиите, тъй като предпоставка за него е фондацията да е свързана с партия и да изпълнява допълваща роля за постигане на дългосрочните цели на партията. От съображения за добро финансово управление и прозрачност всяко отпускане на финансово подпомагане е предмет на решение на Бюрото, за което бенефициерът се уведомява,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се определят процедурите за прилагане на Регламент (ЕО) № 2004/2003.
   Освен ако изрично не е посочено друго, настоящото решение се прилага едновременно за партиите и за фондациите.
   Член 2
   Покана за представяне на предложения
   Преди края на първото полугодие на годината, предхождаща годината, за която се искат безвъзмездни средства, Европейският парламент публикува покана за представяне на предложения за отпускането на безвъзмездни средства на партии и фондации.
   Член 3
   Заявление за финансиране
   1.   За целите на прилагането на член 4 от Регламент (ЕО) № 2004/2003 всяка организация, която желае да получи безвъзмездни средства от общия бюджет на Съюза, представя писмено заявление до председателя на Европейския парламент преди 1 октомври на годината, която предхожда финансовата година, за която се искат безвъзмездните средства. Условията, предвидени в член 3 от Регламент (ЕО) № 2004/2003, трябва да са изпълнени към датата на представяне на заявлението и да се изпълняват по време на целия период на финансиране.
   2.   Формулярът на заявлението за безвъзмездни средства е посочен в приложение 1. Той се намира на интернет сайта на Парламента.
   3.   В заявлението за безвъзмездни средства трябва да се декларира приемането на общите условия, както са установени в приложение 2а (партии) и в приложение 2б (фондации).
   4.   Всички нотификации по член 4, параграф 3 от Регламент (ЕО) № 2004/2003 се изпращат до председателя на Европейския парламент.
   Член 4
   Решение по заявлението за финансиране
   1.   По предложение на генералния секретар Бюрото оценява заявленията за финансиране въз основа на критериите, определени в членове 3 и 4 от Регламент (ЕО) № 2004/2003, за да определи заявленията, които отговарят на условията за финансиране. В процеса на изготвяне на решението на Бюрото генералният секретар и Бюрото на Парламента могат да изискват от заявителя да представи в определен от тях срок допълнителни оправдателни документи или да разясни документите, приложени към заявлението.
   2.   Преди 1 януари на финансовата година, за която се искат безвъзмездните средства, Бюрото съставя списък на бенефициерите и на размера на отпуснатите безвъзмездни средства. В случай на отхвърляне на заявление за безвъзмездни средства Бюрото мотивира отказа си в същото решение, по-специално въз основа на критериите, предвидени в членове 3 и 4 от Регламент (ЕО) № 2004/2003.
   Срокът, предвиден в първа алинея, може да бъде удължен по изключение при невъзможност за навременно изготвяне на списъка на бенефициерите и размера на отпуснатите безвъзмездни средства, дължаща се на датата на последното заседание на Бюрото преди коледната парламентарна ваканция или на забавяне в бюджетната процедура на Съюза.
   Бюрото приема решението си въз основа на оценката, предвидена в параграф 1. То отчита всички евентуално настъпили промени в положението на заявителя след подаването на заявлението въз основа на получените нотификации по член 4, параграф 3 от Регламент (ЕО) № 2004/2003 и промените, които са всеобщо известни.
   Съгласно член 10, параграф 1, буква б) от Регламент (ЕО) № 2004/2003 безвъзмездните средства, отпускани на всяка партия, се определят въз основа на броя членове на Европейския парламент, които са членове на партията, подала заявление за финансиране, към крайната дата за подаване на заявления, освен когато броят членове на Европейския парламент се увеличи вследствие на присъединяването на нови държави членки.
   В случаите, когато поради промяна в броя на организациите, подали заявление за финансиране, или в броя членове на Европейския парламент, които са станали членове на партията, подала заявление за финансиране, размерът на средствата за заявителите се различава значително от очаквания към момента на публикуване на поканата за представяне на предложения, генералният секретар уведомява Бюрото, което може да покани председателя на Европейския парламент да представи предложение до компетентната комисия с оглед коригиране на предоставените бюджетни кредити.
   3.   Генералният секретар или надлежно оправомощено от него лице писмено информира заявителите за решенията, взети във връзка с техните заявления. В случай че заявлението е одобрено, уведомлението включва под формата на приложение решението на Бюрото за отпускане на безвъзмездни средства. В случай на отхвърляне на заявлението уведомлението включва мотивите на Бюрото за даване на отказ. Заявителите, чиито заявления са отхвърлени от Бюрото, се информират за това в срок от 15 календарни дни, считано от уведомяването на бенефициерите за решението за отпускане на безвъзмездни средства.
   Член 5
   Решение за отпускане на безвъзмездни средства
   Отпускането на безвъзмездни средства за бенефициер се извършва въз основа на решение на Бюрото за отпускане на безвъзмездни средства, за което бенефициерът се уведомява в съответствие с член 121, параграф 1 от Финансовия регламент. Образците за проекти на решенията за отпускане на безвъзмездни средства са посочени в приложения 2а и 2б.
   Член 6
   Плащане
   1.   Освен ако Бюрото реши друго, безвъзмездните средства се плащат на бенефициерите под формата на авансово финансиране на една вноска от 80 % от максималния размер на безвъзмездните средства в срок от 15 дни от датата на решението за отпускане на безвъзмездни средства. Позволява се 100 % авансово финансиране на максималния размер на безвъзмездните средства, при условие че бенефициерът предостави авансова гаранция в съответствие с член 206 от Правилата за прилагане на Финансовия регламент, която съответства на 40 % от отпуснатите безвъзмездни средства.
   2.   Остатъкът се плаща след приключване на периода на допустимост за финансиране от Съюза въз основа на действително извършените от бенефициера разходи за изпълнение на работната му програма. Ако общата сума на предходните плащания надвишава окончателно определения размер на безвъзмездните средства, Парламентът си възстановява недължимо платените суми.
   3.   До 15 май и най-късно до 30 юни след края на финансовата година бенефициерът представя окончателен доклад, за да може Парламентът да изплати остатъка от безвъзмездните средства: Окончателният доклад включва следните документи:

               а)

               доклад за изпълнението на работната програма, както е определено в приложение 1, раздел II, точка 2.1;

               б)

               финансов отчет за действително извършените допустими разходи въз основа на структурата на предварителния бюджет;

               в)

               подробен отчет за приходите и разходите, съответстващ на счетоводния отчет на бенефициера за периода на допустимост, за който се отнася решението за отпускане на безвъзмездни средства, който конкретизира, по отношение на партиите, каква част от излишъка се пренася от партията за следващата финансова година и каква част се предоставя за специален резерв;

               г)

               списъкът, предвиден в член 6, параграф 1, буква б) от Регламент (ЕО) № 2004/2003, уточняващ донорите и техните съответни дарения, надвишаващи 500 EUR на година и на донор;

               д)

               списък от договори, с изключение на договорите за наем на офиси и трудови договори на щатния персонал, надвишаващи 10 000 EUR, с уточняване на договорния партньор, неговия адрес и предназначението на стоките или услугите;

               е)

               доклад за външен одит на счетоводния отчет на бенефициера, извършен от независим орган или експерт, който според националното право е оправомощен да извършва одит на счетоводни отчети и е назначен от Парламента за всички партии и фондации.

         4.   Целта на провеждания външен одит в съответствие с международните стандарти за одит е да удостовери, че:

               а)

               финансовите отчети са изготвени съобразно националното право, приложимо за бенефициера, не съдържат съществени грешки и дават достоверна и обективна оценка на финансовото състояние и оперативните резултати;

               б)

               финансовите документи, представени от бенефициера на Европейския парламент, отговарят на финансовите разпоредби на решението на Бюрото за отпускане на безвъзмездни средства;

               в)

               декларираните разходи са действително извършени;

               г)

               приходният отчет е изчерпателен;

               д)

               задълженията, които произтичат от Регламент (ЕО) № 2004/2003, са изпълнени;

               е)

               задълженията, произтичащи от решението за отпускане на безвъзмездни средства, по-конкретно от член II.7 и член II.11, са изпълнени;

               ж)

               (за партии) всеки остатък, пренесен за следващата финансова година, е бил усвоен през първото тримесечие на финансовата година съобразно член 6а от настоящото решение на Бюрото;

               з)

               задълженията, произтичащи от член 125, параграфи 5 и 6 от Финансовия регламент, са изпълнени;

               и)

               непаричните вноски действително са предоставени на бенефициера и са остойностени съгласно приложимите правила;

         Одиторът следва да бъде оправомощен от Парламента, при спазване на условията за действащите тръжни процедури по силата на Финансовия регламент. Хонорарите на одитора се плащат от Парламента.
   5.   При получаване на документите, посочени в параграф 3, и на всяка необходима на Парламента допълнителна информация Бюрото, по предложение на генералния секретар, одобрява окончателния доклад в тримесечен срок.
   Бюрото, и когато решението на Бюрото се подготвя, генералният секретар могат да изискат от бенефициера да представи оправдателни документи или допълнителна информация, която Бюрото счита за необходима, за да може да одобри окончателния доклад.
   След като изслуша представителите на съответния бенефициер, Бюрото може да отхвърли окончателния доклад и да поиска в срок от 15 дни да бъде представен нов доклад.
   Ако Парламентът не отговори писмено в двумесечния срок, посочен в първа алинея, окончателният доклад се счита за одобрен. В случай че бъде изискана допълнителна информация, срокът за проверка се удължава с необходимото време за получаване и оценяване на съответната информация.
   Член 6а
   Излишък на приходите, пренос и специален резерв
   Излишъкът на приходите за финансова година N може в съответствие с член 125 от Финансовия регламент да бъде пренесен за следващата финансова година и/или да бъде включен в специален резерв. Той се състои от разликата между общите допустими разходи и:

               а)

               размера на първоначалните безвъзмездни средства, предоставени от Парламента за финансовата година N, съгласно член 4, параграф 2; и

               б)

               собствените средства на партията, предназначени за покриване на допустими разходи, след като партията вече е покрила разходите, които не отговарят на критериите за допустимост, единствено със собствени средства; и

               в)

               всички приходи, пренесени от финансовата година N – 1.

               а)

               Излишъкът на приходи, който може да бъде пренесен за финансовата година N + 1, не може да надвишава 25 % от общите приходи, посочени в параграф 1, букви а) и б).

               б)

               Действително пренесеният размер се нанася в окончателния счетоводен баланс за финансовата година N като „провизия за пренасяне за финансовата година N + 1 за покриване на допустими разходи, извършени през първото тримесечие на година N + 1“. Пренасянето на средства към тази провизия представлява допустим разход за финансовата година N.

               в)

               Въпросната провизия се нанася в отчета за приходите и разходите за финансовата година N + 1. Междинно уравняване на сметки най-късно на 31 март на финансовата година N + 1 определя действително направените допустими разходи към тази дата. Ако провизията надвишава тези разходи, разликата между двете се изважда от безвъзмездните средства при определяне на окончателните безвъзмездни средства за година N в съответствие с член 7.

               а)

               Пасивите в окончателния счетоводен баланс могат да включват специална сметка за резерви, в която влиза единствено излишъкът на приходи, посочен в параграф 1.

               б)

               Излишъкът на приходи, влизащ в специалната сметка за резерви, не може да надвишава разликата между приходите, посочени в параграф 1, буква б), и минималната прогнозна част (15 %) собствени средства, необходими за покриване на действително направените или включени в провизията за пренос за финансовата година N + 1 допустими разходи.

               в)

               В специалната сметка за резерви за партиите не могат да влизат средства, с които сумата от средствата в нея надвишава референтната сума, посочена в член 125, параграф 6, трета алинея от Финансовия регламент, определена като средно аритметично от общите приходи за трите последни финансови години.

               г)

               Специалната сметка за резерви за фондациите се урежда от разпоредбите на член 125, параграф 5 от Финансовия регламент и член 184 от Правилата за прилагане на Финансовия регламент.

         Член 7
   Определяне на окончателния размер на безвъзмездните средства
   1.   Независимо от впоследствие получената информация във връзка с проверките и одитите, след като изслуша представителите на бенефициера, които отправят искане да бъдат изслушани, Бюрото определя окончателния размер на безвъзмездните средства, които ще бъдат отпуснати на бенефициера, въз основа на документите, посочени в член 6, параграф 3, които Бюрото е одобрило.
   2.   Общата сума, платена на бенефициера от Парламента, при никакви обстоятелства не може да надвишава:

               а)

               максималния размер на безвъзмездните средства, определен в член I.3.2 от решението за отпускане на безвъзмездни средства;

               б)

               85 % от действително направените допустими разходи.

         3.   Безвъзмездните средства се ограничават до необходимия размер за изравняване на собствените ресурси и допустимите разходи на оперативния бюджет на бенефициера за изпълнение на работната програма. При никакви обстоятелства тя не може да води до печалба за бенефициера, както е определено в член 125 от Финансовия регламент. Всеки излишък поражда основание за съответно намаляване на размера на безвъзмездните средства.
   4.   Въз основа на окончателния размер на безвъзмездните средства, определен в съответствие с параграфи 1 и 3, и кумулативния размер на преди това извършените плащания съгласно решението за отпускане на безвъзмездни средства, Бюрото определя размера на подлежащия на изплащане остатък, който е равен на все още дължимите на бенефициера суми. Ако кумулативният размер на преди това извършените плащания надвишава окончателния размер на безвъзмездните средства, генералният секретар или упълномощено от него лице издава нареждане за възстановяване на надплатената сума.
   Член 8
   Спиране и намаляване на безвъзмездните средства
   По предложение на генералния секретар Бюрото спира плащанията и намалява безвъзмездните средства, и по целесъобразност оттегля решението за отпускане на безвъзмездни средства, както и може да изисква подходящо връщане на изплатени суми:

               а)

               в случай че безвъзмездните средства се използват за покриване на неразрешени от Регламент (ЕО) № 2004/2003 разходи;

               б)

               в случай че не е извършена нотификацията, предвидена в член 4, параграф 3 от Регламент (ЕО) № 2004/2003;

               в)

               в случай на неизпълнение на условията и задълженията, определени съответно в членове 3 и 6 от Регламент (ЕО) № 2004/2003;

               г)

               в случай на възникване на някое от обстоятелствата, описани в член 106 или член 107 от Финансовия регламент.

         Преди да вземе решение, Бюрото предоставя на бенефициера възможност за представяне на бележки във връзка с установените нередности.
   Член 9
   Възстановяване на суми
   1.   Ако на бенефициера са недължимо платени суми или ако има основания за процедура на възстановяване съгласно условията на решението за отпускане на безвъзмездни средства, бенефициерът връща съответните суми на Парламента в съответствие с определените от Парламента условия и срок.
   2.   Ако бенефициерът не изплати дължимите суми до определения от Парламента срок, последният начислява върху тях лихва за забава в размера, определен в член II.13.3 от решението за отпускане на безвъзмездни средства. Лихвата за забава обхваща периода между определената дата за погасяване на задължението, без да се включва тази дата, и датата, на която Парламентът е получил изцяло дължимите суми, като тази дата се включва в периода, за който се начислява лихва.
   Член 10
   Проверки и одити
   1.   Генералният секретар извършва редовната проверка, предвидена в член 5, параграф 1 от Регламент (ЕО) № 2004/2003.
   2.   Бенефициерът предоставя цялата изисквана подробна информация на Парламента или на оправомощен от Парламента външен орган, така че Парламентът да може да провери правилното изпълнение на работната програма и на разпоредбите на решението за отпускане на безвъзмездни средства.
   3.   Бенефициерът съхранява всички оригинални документи, по-конкретно счетоводни, банкови и данъчни документи, или – в надлежно обосновани изключителни случаи, заверени копия от свързаните с решението за отпускане на безвъзмездни средства оригинални документи, на разположение на Парламента. Срокът за съхранение изтича след пет години, считано от датата, на която е изплатен остатъкът от дължимите суми, както е посочено в член I.4.2 от решението за отпускане на безвъзмездни средства.
   4.   Бенефициерът улеснява извършването от страна на Парламента, пряко от служители на Парламента или от оправомощен за целта от Парламента външен орган, на одит на начина, по който са използвани безвъзмездните средства. Такива одити могат да се извършват през целия срок на действие на решението за отпускане на безвъзмездни средства и до края на срока от пет години, считано от датата, на която е платен остатъкът от дължимите суми, съгласно посоченото в член I.4.2 от решението за отпускане на безвъзмездни средства. По целесъобразност констатациите от одита могат да водят до вземането от Бюрото на решения за възстановяване на суми.
   5.   Решението за отпускане на безвъзмездни средства изрично предвижда извършване на одит по документи и на място от Парламента и Сметната палата на бенефициера, който е получил безвъзмездни средства от общия бюджет на Съюза.
   Оправомощеният разпоредител с бюджетни кредити може да извършва последващи проверки, както е предвидено в член 66, параграф 6 от Финансовия регламент.
   6.   Съгласно Регламент (ЕС, Евратом) № 883/2013 на Европейския парламент и на Съвета (5) OLAF също може да осъществява проверки и контрол на място в съответствие с процедурите, предвидени в правото на Съюза, с оглед защита на финансовите интереси на Съюза срещу измами и други нередности. По целесъобразност констатациите могат да водят до вземането от Бюрото на решения за възстановяване на суми.
   Член 11
   Техническа помощ
   1.   По предложение на генералния секретар на Парламента Бюрото може да предоставя на партии и фондации техническа помощ в съответствие с измененото Решение на Бюрото от 14 март 2000 г. относно ползването на помещенията на Европейския парламент от външни лица, както и всякаква друга техническа помощ, предвидена в правила, които са приети впоследствие от Бюрото. Бюрото може да делегира на генералния секретар на Парламента правомощие за вземане на определени видове решения относно предоставянето на техническа помощ.
   2.   Ежегодно в срок от три месеца след приключване на финансовата година генералният секретар на Парламента представя на Бюрото доклад с подробни данни за предоставената от Парламента техническа помощ на всяка партия или фондация. След това докладът се публикува на интернет сайта на Парламента.
   Член 11а
   Правила за провеждането на предизборни кампании
   В подходящ срок преди провеждането на изборите за Парламент Бюрото може да приема правила относно допустимостта на разходите на партиите във връзка с провежданите от тях кампании в контекста на тези избори.
   Член 12
   Публичност
   1.   През първите шест месеца на следващата финансова година Парламентът публикува на своя интернет сайт най-малко информацията, посочена в член 9а от Регламент (ЕО) № 2004/2003 и в член 191, параграф 1 от Правилата за прилагане на Финансовия регламент.
   2.   До 30 септември след изтичане на финансовата година, по отношение на която са били предоставени безвъзмездните средства, бенефициерът публикува на своя интернет сайт или, когато не разполага с такъв – в подходящи средства за масова информация, най-малко информацията, уточнена в член 6, параграф 1 от Регламент (ЕО) № 2004/2003.
   Член 13
   Право на обжалване
   Взетите решения съгласно настоящото решение могат да се обжалват пред Съда на Европейския съюз в съответствие с предвидените в Договора за функционирането на Европейския съюз условия.
   Член 14
   Влизане в сила
   Измененията, приети от Бюрото на 13 януари 2014 г., се прилагат, считано от процедурата за отпускане на безвъзмездни средства за 2014 г.
   Член 15
   Публикуване
   Настоящото решение се публикува в Официален вестник на Европейския съюз и на интернет сайта на Европейския парламент.

      (1)  Изменено с решения на Бюрото от 1 февруари 2006 г., 18 февруари 2008 г., 2 февруари 2011 г. и 13 януари 2014 г. Настоящата публикация засяга консолидирания текст на решението на Бюрото от 29 март 2004 г., последно изменен с решение на Бюрото от 13 януари 2014 г.

      (2)  ОВ L 297, 15.11.2003 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 362, 31.12.2012 г., стр. 1.

      (5)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

      ПРИЛОЖЕНИЕ 1

      ПРИЛОЖЕНИЕ 2А
      (Партия)

         ПРИЛОЖЕНИЕ

            Разбивка на прогнозния оперативен бюджет

                        Разходи

                     Допустими разходи

                     Бюджет

                     Изпълнение

                        А.1   Разходи за персонал

                                 1.

                                 Заплати

                                 2.

                                 Вноски

                                 3.

                                 Професионално обучение

                                 4.

                                 Командировъчни разходи на персонала

                                 5.

                                 Други разходи за персонал

                        A.2   Разходи за инфраструктура и оперативни разходи

                                 1.

                                 Наеми, такси и разходи за поддръжка

                                 2.

                                 Разходи, свързани с монтаж, функциониране и поддръжка на оборудване

                                 3.

                                 Обезценяване на движимо и недвижимо имущество

                                 4.

                                 Хартия и канцеларски материали

                                 5.

                                 Разходи за пощенски и съобщителни услуги

                                 6.

                                 Разходи за печат, писмен превод и възпроизвеждане

                                 7.

                                 Други инфраструктурни разходи

                        A.3   Административни разходи

                                 1.

                                 Разходи за документация (вестници, информационни агенции, бази данни)

                                 2.

                                 Разходи за проучвания и научни изследвания

                                 3.

                                 Разходи за правни услуги

                                 4.

                                 Разходи за счетоводни и одиторски услуги

                                 5.

                                 Подпомагане за трети страни (1)

                                 6.

                                 Разни административни разходи

                        A.4   Заседания и представителни разходи

                                 1.

                                 Разходи за заседания

                                 2.

                                 Участие на семинари и конференции

                                 3.

                                 Представителни разходи

                                 4.

                                 Разходи за покани

                                 5.

                                 Други разходи, свързани със заседанията

                        A.5   Разходи за информация и публикации

                                 1.

                                 Разходи за публикации

                                 2.

                                 Създаване и управление на интернет страници

                                 3.

                                 Разходи за реклама

                                 4.

                                 Съобщителна техника

                                 5.

                                 Семинари и изложби

                                 6.

                                 Предизборни кампании (1)

                                 7.

                                 Други разходи за информация

                                    A.6

                                 Разходи, свързани с непарични вноски

                                    A.7

                                 Заделени средства за „Провизии за покриване на допустими разходи, които следва да се извършат през първото тримесечие на година N + 1“
                                  (1)

                                 A.

                                 ОБЩО ДОПУСТИМИ РАЗХОДИ

                        Б.1   Разходи, които не отговарят на критериите за допустимост

                                 1.

                                 Заделени средства за други провизии

                                 2.

                                 Финансови такси

                                 3.

                                 Загуби от обменни курсове

                                 4.

                                 Необслужвани вземания от трети страни

                                 5.

                                 Други (да се посочат)

                                 Б.

                                 ОБЩО РАЗХОДИ, КОИТО НЕ ОТГОВАРЯТ НА КРИТЕРИИТЕ ЗА ДОПУСТИМОСТ

                                 В.

                                 ОБЩО РАЗХОДИ

                        Приходи

                     Бюджет

                     Изпълнение

                                 Г.1

                                 Анулиране на „Провизии за покриване на допустими разходи, които следва да се извършат през първото тримесечие на година N“ (1)

                                 Г.2

                                 Безвъзмездни средства на Европейския парламент

                                 Г.3

                                 Членски внос

                                 3.1

                                 от партии членки

                                 3.2

                                 от отделни членове

                                 Г.4

                                 Дарения

                                 4.1

                                 надвишаващи от 500 EUR

                                 4.2

                                 ненадвишаващи 500 EUR

                                 Г.5

                                 Други собствени средства (за покриване на допустими разходи) (да се посочат)

                                 Г.6

                                 Непарични вноски

                                 Г.

                                 ПРИХОДИ (за покриване на допустими разходи)

                                 Д.1

                                 Други допълнителни собствени средства (за покриване на разходи, които не отговарят на критериите за допустимост) (да се посочат)

                                 Д.

                                 ПРИХОДИ (за покриване на разходи, които не отговарят на критериите за допустимост)

                                 Е.1.

                                 Лихви от предварително финансиране

                                 Е.

                                 ОБЩО ПРИХОДИ

                                 Ж.

                                 Печалба/загуба (Е–В)

                                 З.1

                                 Отпускане на собствени средства за специалната сметка за резерви

                                 З.

                                 Печалба/загуба за проверка на изпълнението на принципа за нестопанска цел (Ж–З.1)

            (1)  Не се прилага за политическите фондации на европейско равнище.

      ПРИЛОЖЕНИЕ 2Б
      (Фондации)

         ПРИЛОЖЕНИЕ

            Разбивка на прогнозния оперативен бюджет

                        Разходи

                     Допустими разходи

                     Бюджет

                     Изпълнение

                        А.1   Разходи за персонал

                                 1.

                                 Заплати

                                 2.

                                 Вноски

                                 3.

                                 Професионално обучение

                                 4.

                                 Командировъчни разходи на персонала

                                 5.

                                 Други разходи за персонал

                        A.2   Разходи за инфраструктура и оперативни разходи

                                 1.

                                 Наеми, такси и разходи за поддръжка

                                 2.

                                 Разходи, свързани с монтаж, функциониране и поддръжка на оборудване

                                 3.

                                 Обезценяване на движимо и недвижимо имущество

                                 4.

                                 Хартия и канцеларски материали

                                 5.

                                 Разходи за пощенски и съобщителни услуги

                                 6.

                                 Разходи за печат, писмен превод и възпроизвеждане

                                 7.

                                 Други инфраструктурни разходи

                        A.3   Административни разходи

                                 1.

                                 Разходи за документация (вестници, информационни агенции, бази данни)

                                 2.

                                 Разходи за проучвания и научни изследвания

                                 3.

                                 Разходи за правни услуги

                                 4.

                                 Разходи за счетоводни и одиторски услуги

                                 5.

                                 Подпомагане за трети страни (1)

                                 6.

                                 Разни административни разходи

                        A.4   Заседания и представителни разходи

                                 1.

                                 Разходи за заседания

                                 2.

                                 Участие на семинари и конференции

                                 3.

                                 Представителни разходи

                                 4.

                                 Разходи за покани

                                 5.

                                 Други разходи, свързани със заседанията

                        A.5   Разходи за информация и публикации

                                 1.

                                 Разходи за публикации

                                 2.

                                 Създаване и управление на интернет страници

                                 3.

                                 Разходи за реклама

                                 4.

                                 Съобщителна техника

                                 5.

                                 Семинари и изложби

                                 6.

                                 Предизборни кампании (1)

                                 7.

                                 Други разходи за информация

                                    A.6

                                 Разходи, свързани с непарични вноски

                                    A.7

                                 Заделени средства за „Провизии за покриване на допустими разходи, които следва да се извършат през първото тримесечие на година N + 1“ (1)

                                 A.

                                 ОБЩО ДОПУСТИМИ РАЗХОДИ

                        Б.1   Разходи, които не отговарят на критериите за допустимост

                                 1.

                                 Заделени средства за други провизии

                                 2.

                                 Финансови такси

                                 3.

                                 Загуби от обменни курсове

                                 4.

                                 Необслужвани вземания от трети страни

                                 5.

                                 Други (да се посочат)

                                 Б.

                                 ОБЩО РАЗХОДИ, КОИТО НЕ ОТГОВАРЯТ НА КРИТЕРИИТЕ ЗА ДОПУСТИМОСТ

                                 В.

                                 ОБЩО РАЗХОДИ

                        Приходи

                     Бюджет

                     Изпълнение

                                 Г.1

                                 Анулиране на „Провизии за покриване на допустими разходи, които следва да се извършат през първото тримесечие на година N“ (1)

                                 Г.2

                                 Безвъзмездни средства на Европейския парламент

                                 Г.3

                                 Членски внос

                                 3.1

                                 от партии членки

                                 3.2

                                 от отделни членове

                                 Г.4

                                 Дарения

                                 4.1

                                 надвишаващи от 500 EUR

                                 4.2

                                 ненадвишаващи от 500 EUR

                                 Г.5

                                 Други собствени средства (за покриване на допустими разходи) (да се посочат)

                                 Г.6

                                 Непарични вноски

                                 Г.

                                 ПРИХОДИ (за покриване на допустими разходи)

                                 Д.1

                                 Други допълнителни собствени средства (за покриване на разходи, които не отговарят на критериите за допустимост) (да се посочат)

                                 Д.

                                 ПРИХОДИ (за покриване на разходи, които не отговарят на критериите за допустимост)

                                 Е.1

                                 Лихви от предварително финансиране

                                 Е.

                                 ОБЩО ПРИХОДИ

                                 Ж.

                                 Печалба/загуба (Е–В)

                                 З.1

                                 Отпускане на собствени средства за специалната сметка за резерви

                                 З.

                                 Печалба/загуба за проверка на изпълнението на принципа за нестопанска цел (Ж–З.1)

            (1)  Не се прилага за политическите фондации на европейско равнище.


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската железопътна агенция за финансовата 2007 година

text:
               26.9.2009

               BG

               Официален вестник на Европейския съюз

               L 255/167

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската железопътна агенция за финансовата 2007 година
   (2009/667/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската железопътна агенция за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция (4), и по-специално член 39 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A6-0165/2009),

               1.

               Освобождава от отговорност изпълнителния директор на Европейската железопътна агенция във връзка с изпълнението на бюджета на Агенцията за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската железопътна агенция, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 53.

      (2)  ОВ C 311, 5.12.2008 г., стр. 92.

      (3)  ОВ L 248, 16.9.2002 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската железопътна агенция за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската железопътна агенция за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция (4), и по-специално член 39 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A6-0165/2009),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;

               Б.

               като има предвид, че на 22 април 2008 г. Парламентът освободи от отговорност изпълнителния директор на Европейската агенция за железопътен транспорт във връзка с изпълнението на бюджета на Агенцията за финансовата 2006 г; (6),

               1.

               Приветства факта, че докато за 2006 г. декларацията на Сметната палата за достоверност относно надеждността и точността на отчетите, както и за законосъобразност на свързаните с тях операции съдържаше особено мнение по някои части, декларацията за 2007 г. е изцяло положителна.

               2.

               Отбелязва, че Агенцията е имала 16 645 000 EUR бюджетни кредити за поети задължения и кредити за плащания от общия бюджет за финансовата 2007 година.

               3.

               Отбелязва, че в отговора си на годишния доклад на Сметната палата за 2006 г. Агенцията е оценила допълнителните си разходи заради задължението да работи в два различни града — администрацията се намира във Валансиен, а заседанията се провеждат в Лил — на сума от 450 000 EUR, която не включва косвените разходи, като „изгубеното“ работно време заради пътуванията или допълнителната административна работа.

               4.

               Изразява съжаление от факта, че наличието на две седалища пречи на работата на Агенцията и води до допълнителни разходи за европейските данъкоплатци; отбелязва, че в проекта за споразумение с държавата домакин се предвижда тези допълнителни разходи да се поемат от държавата домакин.

               5.

               Приветства факта, че Агенцията е предприела последващи действия вследствие критиката на Сметната палата, че липсва инвентаризация на материалните активи и че е проведена такава инвентаризация през юни 2008 г., както и че сега всички материални активи са обозначени и ще бъдат описани в инвентарния списък.

               6.

               Отбелязва критичното становище на Сметната палата, че са установени слабости по отношение на някои от процедурите за наемане на служители и също че Агенцията все още не е завършила своите процедури по назначаване на персонал.

               7.

               Призовава Агенцията да изпълни обещанието от отговора си до Сметната палата в първото тримесечие на 2009 г. да завърши пълното описание на процедурите, които ще бъдат спазвани по отношение на назначенията.

         Планиране и изпълнение на бюджета

               8.

               Отбелязва, че Сметната палата, без да дава оценка в декларацията за достоверност, обръща специално внимание на констатациите си относно планирането и изпълнението на бюджета.

               9.

               Отбелязва, че в годишния доклад на Сметната палата за 2006 г. е записано, че окончателният бюджет на Агенцията за 2007 г. възлиза на 16 600 000 EUR, включително резерв от 1 900 000 EUR; отбелязва също така, че в края на 2007 г. 3 400 000 EUR е трябвало да бъдат отказани, включително резервът, и че в допълнение към това 2 700 000 EUR са пренесени в бюджета за 2008 г.

               10.

               Изразява загриженост относно заключението на Сметната палата, че повече от 35 % от окончателните бюджетни кредити не са били усвоени, което според Сметната палата показва, че процедурите на Агенцията за програмиране и бюджетиране са засегнати от сериозни слабости.

               11.

               Отбелязва, че в отговора си до Сметната палата Агенцията се позовава на факта, че бюджетът за 2007 г. е изготвен тъкмо когато тя е получила финансова независимост и не е имала минал опит, въз основа на който да направи бюджетния план, и че освен това не е било сигурно дали и кога резервът ще бъде отпуснат, което е наложило да се планират дейности, без да се взема предвид резервът.

               12.

               Изразява загриженост от констатацията на Сметната палата, че макар че изпълнението на бюджета на Агенцията да е било слабо, сумата, поискана и получена от Комисията, с много е надхвърляла действителните нужди от средства.

               13.

               Отбелязва, че наличните в Агенцията средства в началото на 2007 г. са били около 2 300 000 EUR и че освен това са поискани и получени 17 000 000 EUR от Комисията; отбелязва, че плащанията, извършени през 2007 г., са възлизали на около 12 500 000 EUR; стига до заключението, че получените средства надхвърлят действителните нужди с около 6 800 000 EUR.

               14.

               Изразява съгласие със заключението на Сметната палата, че финансовите прогнози на Агенцията не са били изготвени точно, което противоречи на принципа на доброто финансово управление.

               15.

               Отбелязва, че в писменото си обяснение до Парламента изпълнителният директор признава, че общата сума, която е заявена и получена, е била по-голяма от евентуално необходимата и обяснява, че това е било свързано със слабото изпълнение на бюджета и липсата на опит, въз основата на който да се определят прогнозите за финансови нужди.

               16.

               Приветства декларацията на изпълнителния директор, че междувременно процедурата за събиране на субсидии е била актуализирана, а прогнозирането на финансовите нужди — подобрено.

               17.

               Призовава Агенцията да обърне специално внимание на подобряването на финансовото си управление в съответствие с член 15, параграф 5 от Регламент (ЕО) № 2343/2002, който е в сила от юли 2008 г. и който задължава агенциите строго да управляват финансите си, за да гарантират, че финансовите им баланси се ограничават в рамките на основателни изисквания.

         Последващи действия по отношение на освобождаването от отговорност във връзка с изпълнението на бюджета за финансовата 2006 г.

               18.

               Припомня, че финансовата 2006 г. беше първата година, през която Агенцията получи финансова независимост и за нея се прилагаше процедурата по освобождаване от отговорност.

               19.

               Припомня, че за 2006 г. декларацията на Сметната палата за достоверност съдържаше особено мнение във връзка със слабости в процедурите по възлагане, и изразява съжаление, че Сметната палата отново е констатирала такива слабости през 2007 г.

               20.

               Отбелязва, че в отговорите си до Сметната палата Агенцията признава, че все още са необходими някои подобрения и че се работи върху наръчник за процедурите за възлагане с цел стандартизирането им.

               21.

               Отбелязва, че през 2006 г. Сметната палата е критикувала слабостите в изпълнението на бюджета, по-специално с оглед високото равнище на пренесени бюджетни кредити.

               22.

               Призовава Агенцията да подобри равнището на изпълнението на бюджета, както и да информира за получените резултати в годишния си доклад за бюджетното и финансовото управление за 2008 г.

               23.

               Настоятелно призовава Комисията да гарантира, че Агенцията в бъдеще ще поддържа стриктна финансова дисциплина и ще работи също така в рамките на отпуснатия бюджет.

               24.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (7).

      (1)  ОВ C 278, 31.10.2008 г., стр. 53.

      (2)  ОВ C 311, 5.12.2008 г., стр. 92.

      (3)  ОВ L 248, 16.9.2002 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 209.

      (7)  Вж. страница 206 от настоящия брой на Официален вестник.


title: Решение (ЕС) 2017/341 на Европейския парламент и на Съвета от 14 декември 2016 година за мобилизиране на средства от Европейския фонд за приспособяване към глобализацията в отговор на заявление от Испания — EGF/2016/004 ES/Comunidad Valenciana automotive

text:
               28.2.2017

               BG

               Официален вестник на Европейския съюз

               L 50/51

         РЕШЕНИЕ (ЕС) 2017/341 НА ЕВРОПЕЙСКИЯ ПАРЛАМЕНТ И НА СЪВЕТА
   от 14 декември 2016 година
   за мобилизиране на средства от Европейския фонд за приспособяване към глобализацията в отговор на заявление от Испания — EGF/2016/004 ES/Comunidad Valenciana automotive
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 на Съвета (3) ЕФПГ не може да надхвърля максимален годишен размер от 150 милиона евро (по цени от 2011 г.).

               (3)

               На 21 юни 2016 г. Испания подаде заявление за мобилизиране на средства от ЕФПГ във връзка с извършените съкращения в 29 предприятия на автомобилния сектор в Испания. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               В съответствие с член 4, параграф 2 от Регламент (ЕС) № 1309/2013 заявлението на Испания се счита за допустимо, тъй като съкращенията имат сериозно отражение върху заетостта и местната, регионалната или националната икономика.

               (5)

               Поради това, за да бъде удовлетворено подаденото от Испания заявление, следва да бъдат мобилизирани средства за предоставяне на финансово участие от ЕФПГ в размер на 856 800 EUR.

               (6)

               С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2016 година от Европейския фонд за приспособяване към глобализацията се мобилизират средства за предоставяне на сумата от 856 800 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 14 декември 2016 г.

      Съставено в Страсбург на 14 декември 2016 година.

            За Европейския парламент

            Председател

         M. SCHULZ

            За Съвета

            Председател

         I. KORČOK

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение на Съвета от 29 септември 2000 година относно системата на собствените ресурси на Европейските общности

text:
Важна правна забележка

|

32000D0597

Официален вестник n° L 253 , 07/10/2000 стр. 0042 - 0046 специално чешко издание глава 01 том 03 стр. 200  - 204 специално испанско издание глава 01 том 03 стр. 200  - 204 специално унгарско издание глава 01 том 03 стр. 200  - 204 специално литвийско издание глава 01 том 03 стр. 200  - 204 LV.ES глава 01 том 03 стр. 200  - 204 MT.ES глава 01 том 03 стр. 200  - 204 PL.ES глава 01 том 03 стр. 200  - 204 SK.ES глава 01 том 03 стр. 200  - 204 специално словенско издание глава 01 том 03 стр. 200  - 204

		20000929Решение на Съветаот 29 септември 2000 годинаотносно системата на собствените ресурси на Европейските общности(2000/597/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 269 от него,като взе предвид Договора за създаване на Европейската общност за атомна енергия, и по-специално член 173 от него,като взе предвид предложението на Комисията [1],като взе предвид становището на Европейския парламент [2],като взе пред вид становището на Сметната палата [3],като взе предвид становището на Икономическия и социален комитет [4],като има предвид, че:(1) Европейският съвет, свикан в Берлин на 24 и 25 март 1999 г., направи inter alia заключението, че системата за собствените ресурси на Общностите трябва да бъде справедлива, прозрачна, ефективна по отношение на разходите, проста и базирана на критерии, които най-добре изразяват възможностите за принос на всяка държава-членка.(2) Системата на собствените ресурси на Европейските общности трябва да осигурява адекватни ресурси за системното прилагане на политиките на Общността, при условията на строга бюджетна дисциплина.(3) Подходящо е да бъдат използвани данни от най-добро качество за целите на бюджета на Европейския съюз и на собствените ресурси на Общностите. Прилагането на Европейската система от интегрирани икономически сметки (наричана по-долу "ESA 95") в съответствие с Регламент (ЕО) № 2223/96 на Съвета [5] ще подобри качеството на оценяването на данните от националните сметки.(4) Подходящо е да се използват най-новите статистически концепции за целите на собствените ресурси и съответно да се дефинира брутният национален продукт (БНП) като равен за тези цели на брутния национален доход (БНД), както е предвидено от Комисията при прилагането на ESA 95 в съответствие с Регламент (ЕО) № 2223/96 на Съвета.(5) Още повече подходящо е, в случай че измененията в ESA 95 доведат до значителни промени в БНД, както е предвидено от Комисията в съответствие с Регламент (ЕО) № 2223/96, Съветът да реши дали тези изменения се прилагат за целите на собствените ресурси.(6) Съгласно Решение 94/728/ЕО, Евратом на Съвета, от 31 октомври 1994 г. за системата от собствени ресурси на Европейските общности [6], максималният таван на собствените ресурси за 1999 г. бе определен на 1,27 % от БНП на Общностите по пазарни цени и бе определен общ таван от 1,335 % от БНП на Общностите за суми, заделени по ангажименти.(7) Подходящо е да се адаптират тези тавани, изразени като процент от БНП, за да се поддържа непроменен размерът на финансовите ресурси на разположение на Общностите посредством формула за определянето на нови тавани, във връзка с БНП, както е дефинирано за настоящите цели, които да бъдат приложени след влизането в сила на настоящото решение.(8) Подходящо е в бъдеще да се използва същият метод по повод на промените в ESA 95, които могат да засегнат нивото на БНП.(9) За да се продължи по-нататък процесът на съобразяването с възможностите на всяка държава-членка да допринася за системата от собствени ресурси и на коригирането на регресивните аспекти на текущата система за държавите-членки в най-неблагоприятно икономическо положение, на заседанието си в Берлин на 24 и 25 март 1999 г. Европейският съвет направи заключението, че правилата за финансирането на Европейския съюз се изменят, както следва:- максималният изискуем процент за ДДС ресурса се намалява от 1 % на 0,75 % през 2002 и 2003 г., и на 0,50 % от 2004 г. нататък,- основата за данъка върху добавената стойност на държавите-членки продължава да бъде ограничена на 50 % от техния БНП.(10) Европейският съвет, заседаващ на 24 и 25 март 1999 г., направи заключението, че е подходящо да се адаптира сумата, задържана от държавите-членки за покриване на разходите, свързани със събирането във връзка с т.нар. традиционни собствени ресурси, внасяни в бюджета на Европейския съюз.(11) Бюджетните дисбаланси трябва да бъдат коригирани по такъв начин, че да не се засягат собствените ресурси на разположение за политиките на Общностите и да бъдат премахнати дотолкова, доколкото е възможно посредством политиката на разходите.(12) Европейският съвет, заседаващ на 24 и 25 март 1999 г., направи заключението, че начинът на изчисляване на корекцията на бюджетните дисбаланси в полза на Обединеното кралство, както е определен с Решение 88/376/ЕИО, Евратом [7] и потвърден с Решение 94/728/ЕО, Евратом, не трябва да включва случайния прираст, произтичащ от промени в системите на финансиране и от бъдещо разширение. В този смисъл по време на разширението една корекция ще намали "общите разпределени разходи" със сума, равна на годишните разходи преди присъединяването в присъединяващите се страни, с което се осигурява тези разходи, които са ненамалени, да останат същите.(13) За по-голяма яснота е опростено описанието на изчисляването на корекцията във връзка с бюджетните дисбаланси, разрешени на Обединеното кралство. Това опростяване не оказва влияние върху определянето на размера на тази корекция, разрешена на Обединеното кралство.(14) Европейският съвет, заседаващ на 24 и 25 март 1999 г., направи заключението, че финансирането на корекцията на бюджетните дисбаланси в полза на Обединеното кралство трябва да бъде променено, за да се даде възможност на Австрия, Германия, Нидерландия и Швеция да постигнат намаление на техния дял от финансирането на 25 % от нормалния дял.(15) Паричният резерв, наричан по-долу "Паричен резерв на ФЕОГА (Европейски фонд за ориентиране и гарантиране на земеделието)", резервът за финансиране на Фонда за гарантиране на заеми и резервът за спешна помощ в страни, които не са членки на ЕС, са обхванати от специални разпоредби.(16) Комисията трябва да предприеме преди 1 януари 2006 г. генерален преглед на функционирането на системата за собствени ресурси, придружен, ако е необходимо, от подходящи предложения, в контекста на всички имащи отношение фактори, включващи ефектите от разширението върху финансирането на бюджета на Европейския съюз, възможността за промяна на структурата на собствените ресурси чрез създаването на нови автономни собствени ресурси и корекция на бюджетните дисбаланси, разрешени на Обединеното кралство, както и даването на Австрия, Германия, Нидерландия и Швеция на намаление на финансирането на бюджетните дисбаланси в полза на Обединеното кралство.(17) Трябва да бъдат предвидени разпоредби за покриване на преминаването от системата, въведена с Решение 94/728/ЕО, Евратом към такава, произтичаща от настоящото решение.(18) Европейският съвет, заседаващ на 24 и 25 март 1999 г., направи заключението, че настоящото решение трябва да влезе в сила на 1 януари 2002 г.,ОПРЕДЕЛИ НАСТОЯЩИТЕ РАЗПОРЕДБИ, КОИТО ПРЕПОРЪЧВА ДА БЪДАТ ПРИЕТИ ОТ ДЪРЖАВИТЕ-ЧЛЕНКИ:Член 1Европейските общности разпределят собствените ресурси в съответствие с правилата, предвидени в следващите членове, за да се осигури финансирането на бюджета на Европейския съюз в съответствие с член 269 от Договора за създаване на Европейската общност (наричан по-долу "Договор за създаване на ЕО") и член 173 от Договора за създаване на Европейската общност за атомна енергия (наричан по-долу "Договор за Евратом").Бюджетът на Европейския съюз, без да се засягат други приходи, се финансира изцяло от собствените ресурси на Общностите.Член 21. Приходите, получени от изброеното по-долу, представляват собствени ресурси, влизащи в бюджета на Европейския съюз:а) налози, премии, допълнителни или компенсационни суми, допълнителни суми или фактори и други задължения, установени или които ще бъдат установени от институциите на Общностите по отношение на търговията със страни, които не са членки на ЕС, в рамката на Общата селскостопанска политика и също вноски и други налози, предвидени в рамката на общата организация на пазарите за захар;б) общи мита по митническата тарифа и други мита, които са установени или ще бъдат установени от институциите на Общностите по отношение на търговията със страни, които не са членки на ЕС, и мита върху продукти, идващи по Договора за създаването на Европейската общност за въглища и стомана;в) прилагането на унифицирана ставка, валидна за всички държави-членки за хармонизираните бази за изчисляване на ДДС, определена съгласно правилата на Общността. Базата за изчисляване, която ще бъде взета предвид за тази цел, няма да превишава 50 % от БНП на всяка държава-членка, както е определено в параграф 7;г) прилагането на ставка — която ще бъде определена в съответствие с бюджетната процедура в контекста на общата сума на всички други приходи — за сумата от БНП на всички държави-членки.2. Приходите, получени от всякакви нови налози, въведени в рамката на общата политика, в съответствие с Договора за създаване на ЕО или Договора за Евратом, при условие че е спазена процедурата, предвидена в 269 на Договора за Европейската общност или член 173 от Договора за Евратом, също представляват собствени ресурси, влизащи в бюджета на Европейския съюз.3. Държавите-членки задържат като разходи по събирането 25 % от сумите, упоменати в параграф 1, букви а) и б), които ще бъдат установени след 31 декември 2000 г.4. Унифицираната ставка, упомената в параграф 1, буква в), отговаря на ставката, получена от разликата между:а) максималната изискуема ставка на ресурса по ДДС, която се определя на:0,75 % през 2002 и 2003 г.,0,50 % от 2004 г. нататъкиб) ставка ("замразена ставка"), равностойна на съотношението между размера на компенсацията, упомената в член 4, и сумата на базите за изчисляване на ДДС (установени в съответствие с параграф 1, буква в) на всички държави-членки, вземайки предвид факта, че Обединеното кралство е изключено от финансирането на неговата корекция и делът на Австрия, Германия, Нидерландия и Швеция във финансирането на корекцията за Обединеното кралство се намалява до една четвърт от нормалната му стойност.5. Ставката, определена по параграф 1, буква г), се прилага за БНП на всяка държава-членка.6. Ако в началото на финансовата година бюджетът не е бил приет, предишната унифицирана ставка по ДДС и ставката, приложима за БНП на държавите-членки, без да засягат разпоредбите, приети в съответствие с член 8, параграф 2 по отношение на паричния резерв на ФЕОГА (Европейски фонд за ориентиране и гарантиране на земеделието), резервът за финансиране на Фонда за гарантиране на заеми и резервът за спешна помощ в трети страни остава приложим до влизането в сила на новите ставки.7. За целите на прилагането на настоящото решение БНП означава БНД за годината по пазарни цени, както е предвидено от Комисията при прилагането на ESA 95 в съответствие с Регламент (ЕО) № 2223/96.В случай че изменения в ESA 95 доведат до значителни промени на БНП, както е предвиден от Комисията, Съветът, с единодушно съгласие по предложение на Комисията и след консултиране с Европейския парламент, ще реши дали тези изменения ще важат за целите на настоящото решение.Член 31. Общата сума на собствените ресурси, предназначени за Общностите, покриваща бюджетните кредити за извършени разходи, не може да превишава определен процент от общите БНП на държавите-членки. Този процент, изразен с точност до два знака след десетичната запетая, се изчислява от Комисията през декември 2001 г. на базата на следната формула:+++++ TIFF +++++Максимални собствени ресурси =1998 + 1999 + 2000 БНП ESA второ издание1,27 % x1998 + 1999 + 2000 БНП ESA 952. Бюджетните кредити за поети задължения, вписани в генералния бюджет на Европейския съюз, следват една методична прогресия, в резултат на която се получава обща сума, която не превишава определен процент от общите БНП на държавите-членки.Този процент, изразен с точност до два знака след десетичната запетая, се изчислява от Комисията през декември 2001 г. на базата на следната формула:+++++ TIFF +++++Таван на бюджетните кредити за поети задлъжения =1998 + 1999 + 2000 БНП ESA второ издание1,335 % x1998 + 1999 + 2000 БНП ESA 95Поддържа се системно съотношение между бюджетните кредити за поети задължения и бюджетните кредити за извършени разходи, и сумите, заделени за плащания, за да се гарантира тяхната съвместимост и да се даде възможност за спазване през следващите години на таваните в съответствие с параграф 1.3. Комисията съобщава на бюджетния орган новите тавани за собствените ресурси преди 31 декември 2001 г.4. Методът, описан в параграфи 1 и 2, се спазва в случай на изменения в ESA 95, които водят до промени в нивото на БНП.Член 4На Обединеното кралство се дава корекция по отношение на бюджетните дисбаланси.Тази корекция се установява чрез:а) изчисляване на разликата през предходната финансова година между:- процентния дял на Обединеното кралство в сумата на базите за изчисление на ДДС без таван и- процентния дял на Обединеното кралство в общите разпределени разходи;б) умножаване на така получената разлика по общите разпределени разходи;в) умножаване на резултата от буква б) по 0,66;г) изваждане от резултата от буква в) на резултатите, възникнали за Обединеното кралство от преминаването към ДДС с таван и плащанията, упоменати в член 2, параграф 1, буква г), а именно разликата между:- това, което Обединеното кралство би трябвало да плати за сумите, финансирани от ресурсите, упоменати в член 2, параграф 1, букви в) и г), ако е била приложена унифицираната ставка към базите на ДДС без таван, и- плащанията от страна на Обединеното кралство в съответствие с член 2, параграф 1, букви в) и г);д) от 2001 г. нататък — изваждане от резултата по буква г) на нетния прираст на Обединеното кралство, получен в резултат на увеличаването на процента на ресурсите, упоменати в член 2, параграф 1, букви а) и б), задържани от държавите-членки за покриване на разходите по събирането и сродни разходи;е) изчисляване по времето на всяко разширяване на Европейския съюз на корекция на резултата по буква д), за да се намали компенсацията, с което да се осигури, че разходите, които не са намалени преди разширяването, да останат такива след разширяването. Тази корекция ще се прави чрез намаляване на общите разпределени разходи със сума, равна на годишните разходи преди присъединяването в присъединяващите се страни. Всички така изчислени суми ще бъдат пренесени в следващите години и ще се коригират годишно чрез прилагането на еуро дефлатора за БНП, използван за адаптирането на финансовата перспектива.Член 51. Разходът за корекцията се поема от другите държави-членки в съответствие със следния ред.Разпределението на разхода се изчислява първо по отношение на дела на всяка държава-членка в плащанията, упоменати в член 2, параграф 1, буква г), с изключение на Обединеното кралство; след това същото се коригира по такъв начин, че да ограничи дела на Австрия, Германия, Нидерландия и Швеция във финансирането до една четвърт от техния нормален дял, получен в резултат на това изчисление.2. Корекцията се дава на Обединеното кралство посредством намаление на неговите плащания, произтичащи в резултат от прилагането на член 2, параграф 1, букви в) и г). Разходите, поети от другите държави-членки, се добавят към техните плащания, произтичащи от прилагането за всяка държава-членка на член 2, параграф 1, букви в) и г).3. Комисията извършва изчисленията, изисквани за прилагането на член 4 и на настоящия член.4. Ако в началото на финансовата година бюджетът не е приет, корекцията, разрешена на Обединеното кралство, и разходите, поемани от другите държави-членки, остават приложими, както са предвидени в последния приет бюджет.Член 6Приходите, упоменати в член 2 се използват без разлика за финансиране на всички разходи, предвидени в бюджета. Приходите, необходими за покриване изцяло или частично на паричния резерв за Европейския фонд за ориентиране и гарантиране на земеделието (ФЕОГА), на резерва за финансирането на Фонда за гарантиране на заеми и резерва за спешна помощ в трети страни, предвидени в бюджета няма да бъдат изискуеми от държавите-членки до изпълнението на резервите. Ще бъдат приети разпоредби за оперирането с тези резерви, както е необходимо, в съответствие с член 8, параграф 2.Член 7Всеки излишък на приходите на Общностите, превишаващ общите действителни разходи през финансовата година се пренася за следващата финансова година.Всякакви излишъци, генерирани посредством трансфер от главите от раздела за гаранциите на Европейския фонд за ориентиране и гарантиране на земеделието (ФЕОГА), или излишък от гаранционния фонд, произтичащи от външни мерки, преведени от приходната сметка в бюджета ще се разглеждат като съставляващи собствените ресурси.Член 81. Собствените ресурси на Общностите, упоменати в член 2, параграф 1, букви а) и б), се събират от държавите-членки в съответствие с националните разпоредби, наложени със закон, регламент или административен акт, които където е подходящо, ще бъдат адаптирани, за да посрещнат изискванията на правилата на Общността.Комисията проучва на редовни интервали националните разпоредби, представени ѝ от държавите-членки, изпраща на държавите-членки корекциите, които тя счита за необходими, за да осигури съобразяването им с правилата на Общността, и докладва на бюджетния орган.Държавите-членки предоставят на Комисията ресурсите, предвидени в член 2, параграф 1, букви а) до г).2. Без да се нарушава одитирането на сметките и проверките за тяхната законност и редовност, както е предвидено в член 248 от Договора за ЕО и член 160В от Договора за Евратом, подобни одити и проверки се отнасят до надеждността и ефективността на националните системи и процедури за определяне на базата за собствените ресурси, натрупвани от ДДС и БНП, без да се нарушават мерките за инспекциите, извършвани в съответствие с член 279, буква в) от Договора за ЕО и член 183, буква в) от Договора за Евратом, Съветът, с единодушно съгласие относно предложението на Комисията и след консултиране с Европейския парламент, ще приеме разпоредбите, необходими за прилагане на настоящото решение, и ще направи възможно инспектирането на събирането, предоставянето и плащането на Комисията на приходите, упоменати в членове 2 и 5.Член 9Комисията предприема преди 1 януари 2006 г. общ преглед на системата за собствени ресурси, придружен, ако е необходимо, от подходящи предложения, в контекста на всички имащи отношение фактори, включително ефектите от разширяването върху финансирането на бюджета, възможността за изменението на структурата на собствените ресурси чрез създаването на нови автономни собствени ресурси и корекция на бюджетните дисбаланси, разрешени на Обединеното кралство, както и даването на Австрия, Германия, Нидерландия и Швеция на намаление в съответствие с член 5, параграф 1.Член 101. Държавите-членки се нотифицират за настоящото решение от генералния секретар на Съвета и решението се публикува в Официален вестник на Европейските общности.Държавите-членки незабавно нотифицират генералния секретар на Съвета за приключването на процедурите за приемането на настоящото решение в съответствие със съответните им конституционни изисквания.Настоящото решение влиза в сила на първия ден от месеца след получаването на последната от нотификациите съгласно втората алинея. То влиза в действие на 1 януари 2002 г., с изключение на член 2, параграф 3 и член 4, които влизат в сила на 1 януари 2001 г.2. а) Съгласно условията на буква б) Решение 94/728/ЕО, Евратом се отменя, считано от 1 януари 2002 г. Всякакви препратки към Решение на Съвета от 21 април 1970 г. за замяната на финансовите вноски на държавите-членки със собствените ресурси на Общностите [8], към Решение 85/257/ЕИО, Евратом на Съвета от 7 май 1985 г. за системата от собствени ресурси на Общностите [9], към Решение 88/376/ЕИО, Евратом или към Решение 94/728/ЕО, Евратом се тълкуват като препратка към настоящото решение.б) Членове 2, 4 и 5 от Решения 88/376/ЕИО, Евратом или 94/728/ЕО, Евратом ще продължават да важат за изчисляването и корекцията на приходите, натрупвани от прилагането на унифицирана ставка, валидна за всички държави-членки за базата на ДДС, определена по унифициран начин и ограничена от 50 % до 55 % от БНП на всяка държава-членка в зависимост от съответната година, и на изчисляването на корекцията на бюджетните дисбаланси, разрешени на Обединеното кралство за периода от 1988 до 2000 г.в) За сумите, упоменати в член 2, параграф 1, букви а) и б), които е трябвало да бъдат предоставени от държавите-членки преди 28 февруари 2001 г. в съответствие с приложимите правила на Общността, държавите-членки ще продължават да задържат 10 % от тези суми като разходи за събирането.Съставено в Брюксел на 29 септември 2000 година.За СъветаПредседателL. Fabius[1] ОВ C 274 E, 28.9.1999 г., стр. 39.[2] Становище от 17 ноември 1999 г. (ОВ C 189, 7.7.2000 г., стр. 79).[3] ОВ C 310, 28.10 1999 г., стр. 1.[4] ОВ C 368, 20.12.1999 г., стр. 16.[5] ОВ L 310, 30.11.1996 г., стр. 1. Регламент, изменен с Регламент (EО) № 448/98 (ОВ L 58, 27.2.1998 г., стр. 1).[6] ОВ L 293, 12.11.1994 г., стр. 9.[7] ОВ L 185, 15.7.1988 г., стр. 24.[8] ОВ L 94, 28.4.1970 г., стр. 19.[9] ОВ L 128, 14.5.1985, стр. 15. Решение, отменено с Решение 88/376/ЕИО, Евратом.--------------------------------------------------


title: Решение на Европейската централна банка от 17 ноември 2005 година относно разпределянето на дохода на Европейската централна банка от еуробанкноти в обращение между националните централни банки на участващите държавите-членки (ЕЦБ/2005/11)

text:
Важна правна забележка

|

32005D0011

Официален вестник n° L 311 , 26/11/2005 стр. 0041 - 0042 Официален вестник n° L 349 , 12/12/2006 стр. 0621 - 0622

		Решение на Европейската централна банкаот 17 ноември 2005 годинаотносно разпределянето на дохода на Европейската централна банка от еуробанкноти в обращение между националните централни банки на участващите държавите-членки(ЕЦБ/2005/11)(2005/831/EО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 33 от него,като има предвид, че:(1) За да се позволи заделяне на средства за провизия за валутен риск, лихвен риск и рискове свързани с промяна в цената на златото, е необходимо да се преработи Решение ЕЦБ/2002/9 от 21 ноември 2002 г. относно разпределянето на дохода на Европейската централна банка от еуробанкноти в обращение между централните банки на участващите държави-членки [1]. Освен това по оперативни съображения е по-подходящо дохода на Европейската централна банка (ЕЦБ) от еуробанкноти в обращение да се разпределя само веднъж за финансова година, вместо на всяко тримесечие.(2) Решение ЕЦБ/2001/15 от 6 декември 2001 г. относно емитирането на еуробанкноти [2] предвижда разпределянето на еуробанкноти в обращение между националните централни банки (НЦБ) пропорционално на внесените от тях дялове от капитала на ЕЦБ. Член 4 от Решение ЕЦБ/2001/15 и приложението към това решение разпределя за ЕЦБ 8 % от общата стойност на еуробанкнотите в обращение. ЕЦБ държи вътрешни за Еуросистемата вземания към НЦБ пропорционално на техните дялове в алгоритъма за записания капитал, на стойност равна на стойността на еуробанкнотите, които емитира.(3) Съгласно член 2, параграф 2 от Решение ЕЦБ/2001/16 относно разпределянето на паричния доход на националните централни банки на участващите държави-членки от финансовата 2002 година [3], вътрешните за Еуросистемата салда от еуробанкноти в обращение се олихвяват с референтната лихва. Съгласно член 2, параграф 3 от Решение ЕЦБ/2001/16 този сетълментът на плащането по олихвяването се извършва чрез TARGET.(4) Съображение 6 от Решение ЕЦБ/2001/16 предвижда, че доходът, който се начислява на ЕЦБ от олихвяването на нейните вътрешни за Еуросистемата вземания към НЦБ, свързани с дела ѝ от еуробанкноти в обращение, по принцип трябва да бъде разпределен между НЦБ в съответствие с решенията на Управителния съвет пропорционално на техните дялове в алгоритъма за записания капитал за същата финансова година, в която е начислен.(5) При разпределянето на дохода, начислен на ЕЦБ от олихвяването на нейните вътрешни за Еуросистемата вземания към НЦБ, свързани с дела ѝ от еуробанкноти в обращение, ЕЦБ трябва да вземе предвид разчета на финансовия ѝ резултат за годината, който отчита необходимостта от заделяне на провизии за валутен риск, лихвен риск и рискове свързани с промени в цената на златото, и за наличието на провизии, които могат да се използват за покриване на очакваните разходи.(6) При определяне на размера на нетната печалба на ЕЦБ, която се прехвърля в общия резервен фонд съгласно член 33.1 от Устава, Управителният съвет трябва да вземе предвид, че частта от тази печалба, която съответства на дохода от еуробанкноти в обращение, трябва да се разпредели изцяло между НЦБ,РЕШИ:Член 1ОпределенияПо смисъла на настоящото решение:a) "участващи държави-членки" означава държавите-членки, които са приели еурото в съответствие с Договора за създаване на Европейската общност;б) "НЦБ" означава националните централни банки на участващите държави-членки;в) "вътрешни за Еуросистемата салда от еуробанкноти в обращение" означава вземанията и задълженията, възникващи между дадена НЦБ и ЕЦБ и между дадена НЦБ и другите НЦБ в резултат на прилагането на член 4 от Решение ЕЦБ/2001/15;г) "доход на ЕЦБ от еуробанкноти в обращение" означава доходът, който се начислява на ЕЦБ от олихвяването на нейните вътрешни за Еуросистемата вземания, свързани с дела ѝ от еуробанкноти в обращение в резултат на прилагането на член 2 от Решение ЕЦБ/2001/16.Член 2Временно разпределение на дохода на ЕЦБ от еуробанкноти в обращение1. Доходът на ЕЦБ от еуробанкноти в обращение се дължи изцяло на НЦБ в същата финансова година, за която се начислява и се разпределя между НЦБ пропорционално на внесените от тях дялове в записания капитал на ЕЦБ.2. ЕЦБ разпределя между НЦБ дохода си от еуробанкноти в обращение, получен през всяка финансова година, на втория работен ден от следващата година.3. Размерът на дохода на ЕЦБ от еуробанкноти в обращение може да се намали в съответствие с всяко решение на Управителния съвет, взето въз основа на Устава, засягащо разходи, направени от ЕЦБ във връзка с емитирането и работата с еуробанкноти.Член 3Дерогация от член 2Чрез дерогация от член 2:1. Преди края на финансовата година Управителният съвет решава да не разпределя част или целия доход на ЕЦБ от еуробанкноти в обращение в съответствие с член 2, доколкото това е необходимо, за да се гарантира, че размерът на разпределения доход не надвишава нетната печалба на ЕЦБ за същата година, ако въз основа на мотивиран разчет, изготвен от Изпълнителния съвет, Управителният съвет очаква ЕЦБ да претърпи обща годишна загуба или да реализира нетна годишна печалба, по-малка от разчета за дохода ѝ от еуробанкноти в обращение.2. Преди края на финансовата година Управителният съвет може да реши да прехвърли част или целия доход на ЕЦБ от еуробанкноти в обращение за провизия за валутен риск, лихвен риск и рискове свързани с промяна в цената на златото.Член 4Заключителни разпоредби1. Решение ЕЦБ/2002/9 се отменя. Позоваванията на отмененото решение се считат за позовавания на настоящото решение.2. Настоящото решение влиза в сила в деня след приемането му.Съставено във Франкфурт на Майн на 17 ноември 2005 година.Председател на ЕЦБJean-Claude Trichet[1] ОВ L 323, 28.11.2002 г., стр. 49.[2] ОВ L 337, 20.12.2001 г., стр. 52. Решение, последно изменено с Решение ЕЦБ/2004/9 (ОВ L 205, 9.6.2004 г., стр. 17).[3] ОВ L 337, 20.12.2001 г., стр. 55. Решение, изменено с Решение ЕЦБ/2003/22 (ОВ L 9, 15.1.2004 г., стр. 39).--------------------------------------------------


title: 2013/607/ЕС: Решение на Европейския парламент от 17 април 2013 година относно приключването на сметките на Европейската полицейска служба за финансовата 2011 година

text:
               16.11.2013

               BG

               Официален вестник на Европейския съюз

               L 308/318

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската полицейска служба за финансовата 2011 година
   (2013/607/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2011 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2011 година, придружен от отговорите на Службата (1),

               —

               като взе предвид препоръката на Съвета от 12 февруари 2013 г. (05753/2013 – C7–0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2009/371/ПВР на Съвета от 6 април 2009 година за създаване на Европейска полицейска служба (Европол) (4), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0083/2013),

               1.

               Одобрява приключването на сметките на Европейската полицейска служба за финансовата 2011 година.

               2.

               Възлага на своя председател да предаде настоящото решение на директора на Европейската полицейска служба, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 187.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 121, 15.5.2009 г., стр. 37.

      (5)  ОВ L 357, 31.12.2002 г., стр. 72.


title: Решение на Съвета от 17 март 2008 година за назначаване на един член на Управителния съвет на Европейската агенция по химикали

text:
               19.3.2008

               BG

               Официален вестник на Европейския съюз

               C 73/23

      РЕШЕНИЕ НА СЪВЕТА

   от 17 март 2008 година
   за назначаване на един член на Управителния съвет на Европейската агенция по химикали
   (2008/C 73/06)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (1), и по-специално член 79 от него,
   като има предвид, че:

               (1)

               Член 79 от Регламент (ЕО) № 1907/2006 предвижда, че Съветът следва да назначи за членове на Управителния съвет на Европейската агенция по химикали по един представител от всяка държава-членка.

               (2)

               С решение от 7 юни 2007 г. (2) Съветът назначи 27 члена на Управителния съвет на Европейската агенция по химикали.

               (3)

               Румънското правителство е информирало Съвета за своето намерение да замени румънския представител в Управителния съвет и е представило кандидатурата на нов представител, който следва да се назначи за периода до 31 май 2011 г.,

         РЕШИ:
   Член 1
   Г-н Teodor OGNEAN, с румънско гражданство, роден на 21 февруари 1947 г., се назначава за член на управителния съвет на Европейската агенция по химикали на мястото на г-жа Rodica MOROHOI за периода от 20 март 2008 г. до 31 май 2011 г.
   Член 2
   Настоящото решение се публикува в Официален вестник на Европейския съюз.

      Съставенo в Брюксел на 17 март 2008 година.

            За Съвета

            Председател

         I. JARC

      (1)  ОВ L 396, 30.12.2006 г., стp. 1. Поправен с ОВ L 136, 29.5.2007 г., стр. 3.

      (2)  ОВ С 134, 16.6.2007 г., стр. 6.


title: 2008/264/ЕО: Решение на Комисията от 25 март 2008 година относно противопожарните изисквания за безопасност, на които трябва да отговарят европейските стандарти за цигари съгласно Директива 2001/95/ЕО на Европейския парламент и на Съвета (Текст от значение за ЕИП)

text:
               26.3.2008

               BG

               Официален вестник на Европейския съюз

               L 83/35

      РЕШЕНИЕ НА КОМИСИЯТА

   от 25 март 2008 година
   относно противопожарните изисквания за безопасност, на които трябва да отговарят европейските стандарти за цигари съгласно Директива 2001/95/ЕО на Европейския парламент и на Съвета
   (текст от значение за ЕИП)
   (2008/264/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               Директива 2001/95/ЕО предвижда, че следва да бъдат установени европейски стандарти от европейските органи по стандартизация. Тези стандарти трябва да гарантират, че продуктите отговарят на общите изисквания за безопасност на директивата.

               (2)

               Съгласно Директива 2001/95/ЕО даден продукт се счита за безопасен по отношение на рисковете и групите рискове, обхванати от съответните национални стандарти, когато съответства на доброволните национални стандарти, които транспонират европейските стандарти.

               (3)

               Цигарите са опасни продукти, тъй като произвеждат топлина и съдържат запалим материал, който при запалване поддържа горенето по дължината на цялата цигара. Рискът, свързан с цигарите, оставени небрежно или без надзор, се състои в предизвикването на пожари, в резултат на които се стига до смъртни случаи, наранявания и материални щети. Този вид злополуки е доказан и съгласно направените оценки причинява най-малко 1 000 смъртни случая в Общността всяка година (2).

               (4)

               Бяха разработени технически решения, които да предотвратят горенето на цигарите по цялата дължина в момент, когато от тях не се пуши. В търговската мрежа могат да се намерят цигари, чиято цигарена хартия съдържа хартиени ленти, широки около 6 мм и прекъснати на разстояние около 20 до 30 мм. Подобни „изкуствени неравности“ правят горящите цигари самозагасящи се, поне до известна степен, възпрепятствайки достъпа на кислород до повърхността, която гори. Така намалената способност за запалване ограничава източника на пожари и намалява риска от тях.

               (5)

               Изискването за безопасност на цигарите трябва да бъде установено в съответствие с разпоредбите на член 4 от Директива 2001/95/ЕО, с цел да се изиска от органите по стандартизация да изготвят стандарт за намалена способност за горене на цигарите съгласно процедурата, определена в Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти (3), и с цел заглавието и номерът на приетия стандарт да бъдат публикувани в Официален вестник на Европейския съюз. Органите по стандартизация трябва да вземат предвид по подходящ начин стандарт ASTM E2187-04.

               (6)

               След публикуването в Официален вестник по презумпция ще се счита, че цигарите, произведени в съответствие със стандарта, отговарят на общото изискване за безопасност, предвидено в Директива 2001/95/ЕО относно общата безопасност на продуктите, по отношение на противопожарните изискванията за безопасност, установени със стандарта.

               (7)

               Мерките, предвидени в настоящото решение, са в съответствие със становището на комитета, създаден съгласно Директива 2001/95/ЕО,

         РЕШИ:
   Член 1
   Цел
   Целта на настоящото решение е да се установят изисквания, на основание на които Комисията може да изиска от компетентните органи по стандартизация да изготвят стандарт за намаляване способността за горене на цигарите. Способността за горене на цигарите трябва да се намали, за да се ограничи броят на пожарите, в резултат на които се стига до смъртни случаи, наранявания и материални вреди.
   Член 2
   Определение
   За целите на настоящото решение „цигара с намалена способност за горене“ означава цигара, която се самозагася, когато не се пуши от нея, преди да е изгоряла по цялата си дължина.
   Член 3
   Изискване
   За целите на член 4 от Директива 2001/95/ЕО изискването за безопасност е следното: не повече от 25 % от цигарите, взети за изпитване, трябва да изгарят по цялата си дължина.

      Съставено в Брюксел на 25 март 2008 година.

            За Комисията

         Меглена КУНЕВА

            Член на Комисията

      (1)  ОВ L 11, 15.1.2002 г., стр. 4.

      (2)  Консорциумът ASPECT, тютюн или здраве в Европейския съюз. Минало, настояще и бъдеще. Европейска комисия, 2004 г.
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf).

      (3)  ОВ L 204, 21.7.1998 г., стр. 37. Директива, последно изменена с Директива 2006/96/ЕО на Съвета (ОВ L 363, 20.12.2006 г., стр. 81).


title: 2012/607/ЕС: Решение на Европейския парламент от 10 май 2012 година относно приключването на сметките на съвместното предприятие „Чисто небе“ за финансовата 2010 година

text:
               17.10.2012

               BG

               Официален вестник на Европейския съюз

               L 286/319

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на съвместното предприятие „Чисто небе“ за финансовата 2010 година
   (2012/607/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Чисто небе“ за финансовата 2010 година,

               —

               като взе предвид доклада на Сметната палата относно годишните отчети на съвместното предприятие „Чисто небе“ за финансовата 2010 година, придружен от отговорите на Съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 - C7-0050/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (3), и по-специално член 11, параграф 4 от него,

               —

               като взе предвид финансовите правила на съвместното предприятие „Чисто небе“, приети с решение на управителния съвет от 7 ноември 2008 г.,

               —

               като взе предвид Становище № 2/2011 относно финансовите правила на съвместното предприятие „Чисто небе“, дадено от Сметната палата на 8 февруари 2011 г.,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0115/2012),

               1.

               Одобрява приключването на сметките на съвместното предприятие „Чисто небе“ за финансовата 2010 година.

               2.

               Възлага на своя председател да предаде настоящото решение на изпълнителния директор на съвместното предприятие „Чисто небе“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 8.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 1.

      (4)  ОВ L 357, 31.12.2002 г., стр. 72.